**פריורטק בע"מ ("החברה")**

**הודעה בדבר כינוס אסיפה כללית שנתית של בעלי מניות החברה**

בהתאם לתקנות החברות (הודעה ומודעה על אסיפה כללית ואסיפת סוג בחברה ציבורית והוספת נושא לסדר היום), תש"ס-2000, מודיעה בזאת החברה על זימון אסיפה כללית שנתית של בעלי המניות של החברה ("**האסיפה**") אשר תתכנס **ביום א', 1 בינואר 2023, בשעה 14:00** במשרדו של סמנכ"ל הכספים של החברה, מר דרור עוזרי, בכתובת: רח' ראול ולנברג 6, תל אביב, משרדי CF|ON, קומה 4 ("**כתובת האסיפה**"), ושעל סדר יומה: (1) **דיון בדוחות הכספיים ודוח הדירקטוריון של החברה**;(2) **מינוי מחדש של רואה החשבון המבקר של החברה, משרד רואי חשבון סומך-חייקין, KPMG**; (3) **מינוי דירקטור בלתי תלוי**.

לפירוט אודות הנושאים המובאים בפני האסיפה ראו דוח מיידי בדבר כינוס אסיפה כללית מיוחדת, שפורסם על ידי החברה ביום 27 בנובמבר 2022 (מספר אסמכתה: 2022-01-113667) בהתאם לתקנות ניירות ערך (דוחות תקופתיים ומידיים), תש"ל-1970 ("**הודעה בדבר כינוס**"), אשר עותק ממנו ניתן למצוא באתר רשות ניירות ערך<http://www.magna.isa.gov.il/>ובאתר הבורסה לניירות ערך בתל אביב בע"מhttp://maya.tase.co.il ("**אתרי ההפצה**").

**המועד הקובע**: לקביעת זכאות בעל מניה בחברה להצביע באסיפה הינו **יום א', 4 בדצמבר 2022** ("**המועד הקובע**").

**מועד האסיפה הנדחית**:הינו **יום א', 8 בינואר 2023, בשעה 14:00,** בכתובת האסיפה.

**אופן ההצבעה**:בעל מניות רשאי להצביע ביחס להחלטות שעל סדר היום, בעצמו או באמצעות שלוח על פי כתב מינוי או באמצעות מערכת ההצבעה האלקטרונית הפועלת לפי סימן ב' לפרק ז'2 לחוק ניירות ערך, תשכ"ח-1968 (בצירוף אישור בעלות).

**המועד האחרון להמצאת הודעות עמדה לחברה**: עד 10 ימים לפני מועד האסיפה הכללית, קרי 22 בדצמבר 2022.

**המועד האחרון להמצאת תגובת הדירקטוריון להודעות העמדה**: עד 5 ימים לפני מועד האסיפה הכללית, קרי 27 בדצמבר 2022.

**המועד האחרון להמצאת כתבי הצבעה לחברה**: עד 4 שעות לפני תחילת האסיפה הכללית.

**המועד האחרון להצבעה באמצעות מערכת ההצבעה האלקטרונית (בצירוף אישור בעלות):** עד 6 שעות לפני תחילת האסיפה הכללית.